Ένας Ναζί ταξιδεύει στην Παλαιστίνη

Το Ένας Ναζί ταξιδεύει στην Παλαιστίνη () είναι σειρά από 12 άρθρα του Γερμανού δημοσιογράφου και κατώτερου αξιωματικού της Σούτσσταφφελ, Λέοπολντ φον Μίλντενσταϊν, που καταγράφει το ταξίδι του στην Παλαιστίνη υπό Βρετανική Εντολή το 1933, μαζί με τον Κουρτ Τούχλερ, έναν Βερολινέζο Σιωνιστή. Η σειρά δημοσιεύθηκε το Σεπτέμβριο και τον Οκτώβριο του 1934 στην ναζιστική εφημερίδα Der Angriff (Η Επίθεση) με το ψευδώνυμο «Lim», μία συντομογραφία του επιθέτου του Μίλντενσταϊν γραμμένο αντίθετα όπως γράφεται στα εβραϊκά. Ο Γιόζεφ Γκαίμπελς δημοσίευσε το έργο επίσης στον Völkischer Beobachter, την εφημερίδα του Ναζιστικού Κόμματος.

 Υπόβαθρο 
Τον Απρίλιο του 1933, ο φον Μίλντενσταϊν και ο Τούχλερ, μαζί με τις συζύγους τους, ξεκίνησαν ένα ταξίδι στην Παλαιστίνη. Ο Τούχλερ είχε ως στόχο να αναπτύξει την ιδέα ενός «εθνικού σπιτιού» για τους Εβραίους, προσπαθώντας να πείσει τον φον Μίλντενσταϊν ότι η εβραϊκή μετανάστευση θα μπορούσε να είναι μια λύση για τους Ναζί στο εβραϊκό ζήτημα. Η επίσκεψη αυτή ήταν μέρος μιας ευρύτερης στρατηγικής της Σιωνιστικής Ομοσπονδίας της Γερμανίας  για τη διευκόλυνση του εβραϊκού εκπατρισμού μέσω διαπραγματεύσεων με το ναζιστικό καθεστώς, το οποίο μελετούσε διάφορα σχέδια για την απομάκρυνση των Εβραίων από τη Γερμανία.

 Περιεχόμενο και ζητήματα 
Τα άρθρα του φον Μίλντενσταϊν ανέσκαψαν διάφορα ερωτήματα σχετικά με το μέλλον της Παλαιστίνης και τη βιωσιμότητα του Σιωνισμού εντός αυτού που περιγράφονταν ως η «ταραγμένη Ανατολή».

Σε αντίθεση με τα υποτιμητικά στερεότυπα που επικρατούσαν στην ναζιστική προπαγάνδα, ο φον Μίλντενσταϊν έβλεπε τους Εβραίους έποικους της Παλαιστίνης ως αισιόδοξους και εργατικούς, μια άμεση αντίφαση με την ναζιστική απεικόνιση των Εβραίων.

 Αναμνηστικό μετάλλιο 
Η σειρά προωθήθηκε έντονα στη Ναζιστική Γερμανία, συμπεριλαμβανομένης της διανομής ενός μεταλλίου μνήμης που απεικόνιζε μία σβάστικα και ένα άστρο του Δαβίδ στους συνδρομητές της εφημερίδας Der Angriff.

 Δείτε επίσης 
 Ένωση Γερμανών Εθνικά Εβραίων
 Γερμανική Εμπροσθοφυλακή

 Παραπομπές 

Κατηγορία:Ιστορία των Εβραίων στη Γερμανία
Κατηγορία:Ναζιστική Γερμανία
Κατηγορία:Σιωνισμός
Κατηγορία:Ιστορία της Παλαιστίνης υπό Βρετανική Εντολή